Brooklyn

Brooklyn es le plus populose del cinque "boroughs" (areas) de New York City (Citate de Nove York) in le Statos Unite de America. Originalmente un citate separate, illo era annexate per le Citate de Nove York in 1898. Hodie illo ha plus que 2,5 milliones de residentes, e illo esserea le quarte plus populose citate in le Statos Unite de America si totevia illo era un citate separate.

Como le altere "boroughs" del Citate de Nove York, illo es e un "borough" del citate e un contato del Stato de Nove York. Como un "borough" del citate illo ha le nomine Brooklyn, ma como un contato del stato su nomine es Kings County (Contato del Reges). Illo e le "borough" de Queens occupa le west de Long Island.